פטמה סדוקה

פטמה סדוקה (או טראומה בפטמה) היא בעיה רפואית שעלולה להתרחש אצל נשים מניקות, ולגרום לכאב, יובש או גירוי, או דימום של אחת או שתי הפטמות במהלך ההנקה. האם עם הפטמה הסדוקה עלולה לסבול מכאב חמור בפטמה בעת פעולה ההנקה. כתוצאה מהכאב הרב והתסמינים הנלווים ישנן נשים שבוחרות להפסיק להניק. הסדק יכול להופיע כחתך על קצה הפטמה שעלול להתרחב אם לא מטפלים בבעיה בהקדם. התפתחות הבעיה מופיעה לרוב שלושה עד שבעה ימים לאחר לידתו של התינוק.

סימנים ותסמינים

הפטמות הסדוקות מסווגות כהפרעת חזה. הפטמה היא לא רק את המבנה באמצעותו ניתן לספק חלב לתינוק, אלא גם מכיל בלוטות חלב קטנות או בלוטות מונטגומרי כדי לסוך את העור של האראולה. הפטמות הסדוקות קשורות לעיתים קרובות עם הנקה ונראות כמו סדקים או חתכים קטנים או שבירות בעור הפטמה. במקרים מסוימים ייווצר כיב. הפטמה באם מניקה נמצאת בקשר שוטף עם התינוק. פטמות סדוקות הן טראומה לפטמה ועלולות להיות מכאיבות למדי. הפטמות הסדוקות מופיעות בדרך כלל שלושה עד שבעה ימים לאחר הלידה.
אם הפטמות מופיעות בצורת טריז (באנגלית: wedge-shaped), לבן ושטוח, הדבר עשוי להצביע על כך שהתפס של התינוק בפטמה אינו טוב ויש פוטנציאל לפתח פטמות סדוקות.

סיבוכים

חיידקים עלולים להיכנס לחזה דרך הפטמות הסדוקות, אשר מגדילים את הסיכון של מסטיטיס (דלקת בשד). קנדידיאזיס של הפטמה עלול להתרחש גם כן, וכתוצאה מכך הפטמות מקבלות צבע ורוד עמוק, נסדקות וכואבות.

התוויות נגד הנקה

בעקבות הבעיה נוצר פצע על שטח הפטמה שעלול לגרום לתינוק להיות חשוף לדם, חשיפה זו, עלולה לסכן את בריאות התינוק. כאשר, לאישה המניקה יש מחלה שמשפיעה על מחזור הדם. אישה הנושאת איידס מגבירה את הסיכון להעברת הנגיף לתינוק בעקבות ההיחשפות לדם. כמו גם נשים הנושאות הפטיטיס c ובעלות זיהום נדיר כמו, מחלת הצ'אנג.

סיבות

חלק מהמחקרים מצביעים על כך שהפטמות הסדוקות נגרמות כתוצאה מהיצמדות לקויה של התינוק. עם זאת, סיבות אחרות יכולות להיות; מיקום גרוע, שימוש בבקבוק האכלה, הגדלת חזה, חוסר ניסיון, פטמות חצי בולטות, שימוש במשאבות הנקה ופיגמנטציה קלה של הפטמות. הגדלת חזה היא גם גורם מרכזי בשינוי יכולתו של התינוק להיצמד לפיטמה. הגדלת חזה משנה את הצורה ואת העקמומיות של אזור הפטמה על ידי הפיכת החזה לחסר גמישות, שטוח, קשה, ונפוח. הפטמות על שד מוגדל שטוחות.
כשהתינוק נצמד היטב, הפטמה ממוקמת כנגד החיך הרך בחלק האחורי של פיו של התינוק. כאשר הפטמה נמצאת ליד החלק הקדמי של הפה ונצמדת אל החיך הקשה, הדבר יגרום לכאב ולהתפתחות של פטמות סדוקות. סיבה אחת לפטמות כואבות וסדוקות היא המיקום הלא נכון והתפיסה השגויה של שד על ידי התינוק. התינוק עלול ליצור פטמות סדוקות עקב לחץ יניקה חזק, מתיחה וממשיכה של הפטמה, החיכוך והשפשוף של העור לעור. הגורם לכאב בפטמות סדוקות יכול להיות גם תוצאה מזיהום קנדידה אצל התינוק או אמא או שניהם. קנדידיאזיס יכול להתפתח לאחר שימוש באנטיביוטיקה. עבור אמהות המניקות בפעם הראשונה, בדרך כלל לוקח כמה ניסיונות לפני שהן מגיעות להיצמדות נכונה, אשר יכול להפוך את הפטמות לרכות וכואבות בימים הראשונים. אם הפטמות הופכות סדוקות או מדממות, ייתכן שיהיה צורך לתקן את התפיסה בפטמה. מומלץ לנשים להמשיך להניק, שכן המשכת הפעולה תעזור לפטמות להחלים. מעט חלב אם או קרם לנולין טהור או משחה מסייעים לתהליך הריפוי.
אם נעשה שימוש בבקבוק האכלה בנוסף להנקה, פטמות סדוקות עלולות להיגרם בגלל טכניקות היניקה השונות הנדרשות עבור הבקבוק לעומת השד. תינוקות הצורכים חלב מבקבוק משתמשים בלשונם כדי להסדיר את זרימת החלב. טכניקה זו תגרום לחיכוך על הפטמה בזמן הנקה. עיניין זה מעודד את המשך השימוש בבקבוק עם פחות זמן הנקה.
כאב הנגרם על ידי פטמות סדוקות יכול לפעמים להוביל להפסקת הנקה. בנוסף לסדקים, עלולים להתפתח גם שלפוחיות או כיב.

ההשפעה על התינוק

העובדה שהפטמות סדוקות או מדממות לא יטרידו את התינוק בזמן ההנקה. התינוק עלול לבלוע קצת דם וייתכן שיהיה ניתן לראות זאת על גבי החיתול. אם המניקה אינה נשאית של נגיף מדבק שעלול לעבור במגע עם דם .אך, אם לתינוק יש בעיה שמפריעה בשלבי ההנקה כמו תפס לא טוב מתקיים חשש שהתינוק לא יקבל מספיק חלב.